
ftuum  in  eo  esset ,  ut  mori  satisfacturus  dissertationem 
scriberem,  mecum  animo  consideravi,  quodnam  argu¬ 
mentum  eligerem.  Diu  haesitavi,  modo  hanc  modo 
illam  materiam  aptam  putavi,  denique  carcinoma  hepa- 

s 

tis  thema  disputationis  constitui.  Contigit  enim  mihi 

/  s 

clinicum  frequentanti  duce  111.  professore  Frerichs 
plures  ut  observarem  huius  morbi  casus,  quorum  non¬ 
nullos  in  publicum  ut  proderem  Illustr.  professor  Fre- 

♦ 

richs  summa  cum  benignitate  mihi  concessit.  Liceat 
mihi  igitur  hac  de  caussa  gratias  quam  maximas  hoc 
loco  ex  intimo  meo  animo  agam  et  exprimam. 

-Nec  non  viris  Celeb.  Doct.  Cohn  et  Paul  qui,  utut 
potuerunt,  in  opusculo  conscribendo  benignissime  me 
adiuverunt,  gratias  habeo  quam  maximas. 

De  hepatis  carcinomate. 


Pathologica  anatomia. 

Hepar  saepe  est  sedes  carcinomatosorum  exsudatorum 
atque  hac  ratione  proxime  ad  uterum  et  mammam  accedit. 
Cruveilhier  hepatis  carcinoma  vel  frequentissimum  hepa¬ 
tis  morbum  significavit,  quum  ab  aliis  hepatitis,  hepar 
adiposum,  cirrhosis  crebriores  existimentur  hepatis  morbi. 

Hepatis  carcinoma  saepe  primarium  est,  multo  sae¬ 
pius  vero  secundarium.  Namque  praeter  carcinomatosa 
in  hepate  exsudata  etiam  eiusmodi  in  aliis  corporis  orga¬ 
nis  neoplasmata  reperiuntur.  Multis  in  casibus  sit  sane 
hepar  primum  organon  quod  corripitur,  saepe  vero  vici¬ 
norum  carcinoma  organorum  hepar  petit,  inprimis  ventri¬ 
culi,  peritonaei,  renum,  pancreatis,  glandularum  retro- 
peritonaealium,aut  elementa  carcinomatosa  e  remotioribus 
corporis  partibus  carcinomatose  affectis  infectione,  quae 
dicitur,  universali,  in  hepar  ducuntur. 

Secundarium  morbum  hepatis  carcinomatosum  saepe 
vena  portae  provocatum  esse  verisimile  est,  quippe  qu^e 
elementa  carcinomatosa  in  hepar  ferat.  Praeter  hepatis 
enim  carcinoma  massae  carcinomatosae  spissae  aut  liqui¬ 
dae  reperiuntur  in  vena  portae,  hepatis  venis,  ductibus 
biliferis,  vena  cava  inferiore,  quamquam  pro  certo  res 

diiudicari  nequit,  utrum  neoplasmata  carcinomatosa  hic 
sint  primaria  an  secundaria,  provocata  absorptione  mas¬ 
sarum  carcinomatosarum,  quae  tum  cum  vasis  organice 
sese  coniunxerunt. 

Hepatis  carcinoma  reperitur  duabus  modificationibus ; 

1)  Forma  nodorum  solitarium,  acriter  circumscripto¬ 
rum  (tuberkel,  cancer  en  masses  disseminees)  magnitu¬ 
dine  cannabini  granuli  usque  ad  capitis  infantis  magnitudi¬ 
nem,  qui  raro  organi  profunditati,  saepissime  peripheriae, 
sub  seroso  hepatis  involucro  insident.  Tum  in  hepatis 
superficie  rotundas,  ovales,  irregulares  prominentias  for¬ 
mant,  tumores,  qui  saepe  per  vitam  sentiri,  imo  videri 
possunt  Quorum  numerus  valde  varius  est,  interdum 
pauci  tantum  adsunt,  saepe  tam  copiosi,  ut  normalis  hepa¬ 
tis  parenchymatis  parum  conspiciatur.  Nodi  in  superficie 
positi  saepe  in  media  parte  umbilicatam  ostendunt  cavi¬ 
tatem,  quae  malacia  in  nodi  centro  et  sequenti  cicatricosa 
contractione  telae  coniunctivae  simili  exoritur,  quum  peri- 
pheria  promineat.  Cuius  mutationis  sequela  est  tuberosa 
nodi  superficies. 

2)  Rarius  carcinoma  hepatis  reperitur  ut  massa  car¬ 
cinomatosa,  infiltratio,  quae  dicitur  carcinomatosa  (carci¬ 
noma  medullare  infiltratum;  Bamberger).  Haec  massa 
carcinomatosa  hepatis  parenchyma  plus  minus  extense 
infiltrat,  non  acute  circumscripta  est,  sed  paullatim  in  nor¬ 
male  hepatis  parenchyma  transit. 

Natura  hepatis  carcinomatis  ut  carcinomatum  in  uni¬ 
versum  valde  varia  est  pro  ratione,  quae  intercedit  inter 
carcinomatis  telam  et  succum. 

Inde  plures  carcinomatis  formas  distinxerunt;  Secun¬ 
dum  Canstatt.  habemus;  1)  carcinoma  durum  (scirrhum), 
carcinoma  molle  (carcinoma  medullare),  3)  carci- 

noma  melanodes,  4)  carcinoma  haematodes,  5)  carcinoma 
fasciculatum  s.  hyalinum,  6)  carcinoma  alveolare  s.  are¬ 
olare. 

Secundum  Bamberger  sunt:  carcinoma  medullare, 
cuius  varietates  sunt  carcinoma  melanodes  et  haematodes, 
infiltratus  fungus  medullaris,  deinde  carcinoma  fascicula¬ 
tum  et  carcinoma  alveolare. 

Secundum  Wunderlich:  fungus  medullaris,  meia- 
nodes,  haematodes,  carcinoma  alveolare,  epitheliale.  — 

1.  Durum  hepatis  carcinoma,  quod  cum  scirrho 
aliorum  organorum  comparari  potest,  in  hepate  reperitur 
interdum  praeter  molle,  tamen  secundum  Cruveilhier  non 
altera  forma  ex  altera  oritur,  veluti  si  ambo  genera  varia 
tantum  evolutionis  genera  fungi  medullaris  essent,  sed 
inter  se  sunt  distinguenda  et  vel  carcinoma  durum  in 
centro  emollitum  a  fungo  medullari  differt.  Scirrhus  in 
hepate  rarus  est,  durus  ac  firmus,  ex  densa  constat  albes¬ 
centi,  cellulosa,  fibrosa  saepe  cartilaginea  tela  vasis 
sterili,  (Krebsgeriiste)  ex  qua  parvae  tantum  copiae  succi 
spissi  (Krebssaft)  exprimi  possunt.  Cum  iis,  quae  circa 
sunt,  arcte  concrevit. 

2.  Molle  hepatis  carcinoma,  (fungus  medulla¬ 
ris)  in  hepate  frequentissimum  est.  Plerumque  singulo¬ 
rum  aut  copiosorum  nodorum  seiunctorum  instar  apparet, 
qui  aut  in  parenchymate,  aut,  quod  saepius  accidit,  in 
superficie  organi  sub  peritonaei  involucro  sedem  habent. 
Tela  horum  nodorum  minus  exculta  est,  fibrino  steriles 
sunt,  sed  plus  vasorum  continent  quam  durum  carcinoma, 
texturae  sunt  magis  solutae,  tenuis,  quae  facile  potest 
scindi  et  magnam  continent  copiam  succi  lactei  carcino- 
matosi.  Consistentia  eorum  perexigua  est,  steatomasa 
aut  encephaloides,  color  lacteus  aut  e  cano  flavus  aut 

fuscus,  pro  maiore  et  minore  vasorum  copia.  Nodi  cum 
iis j  quae  circa  sunt,  solute  cohaerent. 

Bamberger  statuit  duas  fungi  medullaris  modificatio¬ 
nes,  spissiorem  et  molliorem,  quas  ita  distinguit,  ut  in 
spissiore  fungo  medullari  minor  copia  succi  carcinomatosi 
in  maculis  spissi,  fibrosi  stromatis,  in  molliore  magna 
copia  succi  carcinomatosi  in  tela  tenere-fibrosa  reperiatur. 
Firmior  forma  pro  duro  carcinomate  (scirrho),  mollior  pro 
fungo  medullari  habenda  videatur. 

3.  Carcinoma  melanodes.  Hic  massa  carcino- 
matosa  copioso,  nigro  pigmento  fusce,  e  cano  albe,  imo 
nigre  tincta  est  pro  maiore  aut  minore  pigmenti  copia, 
cuius  natura  nobis  nondum  penitus  innotuit.  Secundum 
Bennet  niger  color  deletur  acido  nitrico  et  acido  hydro- 
chlorato;  pigmentum  ferrum  sulphuricum  esse  putat. 
Carcinoma  melanodes  in  hepate  in  universum  raro  repe- 
ritur,  ceterum  naturam  et  scirrhi  et  fungi  medullaris  prae 
se  ferre  potest. 

4.  Carcinoma  s.  fungus  haematodes.  Hac  in 
forma  massa  carcinomatosa  uberrima  est  vasis  aut  extra- 
vasatis  perfusa.  Massa  ut  fungus  medullaris  mollissima 
est,  celeriter  crescit  et  facile  graviorum  sanguinis  profu¬ 
sionum  est  caussa.  Etiam  rarum  est,  quamquam  crebrius 
quaifi  carcinoma  melanodes. 

5.  Carcinoma  fasciculatum  s.  hyalinum.  Bam¬ 
berger  hanc  formam,  quae  rarissime  existit,  ut  massas 
describit  magnitudine  nucis  avellanae  usque  ad  pugni  ma¬ 
gnitudinem,  quae  inaequabiles  et  lobulatae  sunt;  pallidi, 
rufi  sunt  coloris,  pelluciditatis  vitreae  et  condensata  tela 
coniunctiva  sunt  indutae.  Stroma  fibrosum  aut  fasciculos 

i 

format  inter  se  decussantes,  aut  radiatim  a  communi 
centro  ad  peripheriam  versus  progreditur.  Lac  carcino- 

matosum  repraesentatur  liquore  glutinoso,  pellucido,  qui 
elementicia  granula,  nucleos,  cellulas  fuso  similes,  nucleo¬ 
rum  fibras  continet. 

Secundum  hanc  descriptionem  haec  forma  modificatio 
esse  videtur  scirrhi. 

6.  Carcinoma  alveolare  s.  areolare.  Corri¬ 
pit  hepar  plerumque  a  peritonaeo  et  ventriculo  atque  pa¬ 
rum  parenchyma  petit.  Aut  bulborum  instar  magnorum, 
inaequalium,  in  cavum  abdominis  prominentium  existit, 
aut  copiosa,  minora  format  exsudata,  magnitudine  pisi  ad 
fabae  magnitudinem,  quae  in  tela  cellulosa  circa  venae 
portae  ramificationes  intra  hepar  sese  explicant.  Constat 
ex  copiosis  cavitatibus  sive  maioribus  sive  minoribus,  in 
quibus  substantia  gelatinosa  est,  quae  uno  in  casu 
(Luschka)  ex  crystallis  adiposis,  cholestearino,  parvis 
corpusculis  granulatis  et  formationibus  cellulosis  con¬ 
stabat. 

7.  Carcinoma  epitheliale.  Secundum  Wunder- 
lich  parvos,  parcos  nodos  format,  qui  speciem  fungi  me¬ 
dullaris  prae  se  ferunt,  sed  ex  epithelio  constant  lamelloso 
aut  cylindraceo.  — 

Carcinoma  hepatis  oritur  ex  infiltrationibus ,  quae  in¬ 
flammatoriae  videntur  esse  naturae,  plerumque  lentissime 
se  explicat  atque  paullatim,  interdum  autem  adeo  celeriter 
crescit,  ut  incrementum  in  tempus  queat  probari.  Incre¬ 
mentum  carcinomatis  efficitur,  quum  aut  elementa  carci- 
nornatosa  in  interioribus  massis  carcinomatosis  augeantur, 
aut  peripheriae  insideant.  Hepatis  parenchyma  abit  par- 
tim  ob  pressum  neoplasmatis  factum,  partim  quum  in 
massam  carcinomatosam  mutetur. 

Incrementum  ubi  ad  certum  qnendam  gradum  perve¬ 
nit,  pars  in  medio  nodo  sita  saepe  regreditur,  quod  san- 

guinis  auctio  eo  impeditior  est  quam  ad  peripheriam  ver¬ 
sus,  qua  de  caussa  carcinoma  collabitur  et  cicatrix  fit. 
Quam  cicatricis  formationem  antehac  falso  pro  sanatione 
habebant. 

Raro  malacia  carcinomatum  fit,  plerumque  quum 
celeriter  crescant.  Ex  vasis,  quae  facile  discindi  possunt, 
massae  emollitae  sanguis  profluit  et  fluidus  aut  coagulatus 
et  massa  carcinomatosa  mixtus  ad  focos  apoplecticos  col¬ 
ligitur.  Nodi  carcinomatosi,  inprimis  ii,  qui  in  hepatis 
superficie  sedem  habent,  peritonaei  involucrum  perrum¬ 
pere  possunt,  quo  facto  nonnunquam  sanguinis  profusio 
in  cavum  abdominis  procreatur,  indeque  cruentorum  fun¬ 
gorum  instar  libere  in  cavum  abdominis  luxuriari  et  mor¬ 
tem  sanguinis  fluxione  facile  adducere  possunt. 

Denique  carcinoma,  quum  prope  venas  aut  venae 
portae  ramificationes  aut  ductus  biliferos  habeat  sedem, 
horum  vasorum  parietes  perrumpere  vasaque  obturare 
potest.  Praeterea  carcinomatum  pressu  in  vasa  et  ductus 
biliferos  stagnationes  sanguinis  et  bilis  retentiones  provo¬ 
cantur.  Carcinomata  prope  involucrum  hepatis  serosum 
posita  saepe  peritonitidem  plus  minus  extensam  procreant. 
Tum  pseudomembranae  formantur  et  restes,  quibus  hepar 
cum  iis,  quae  circa  sunt,  confringitur ,  quaeque  et  ipsa 
carcinomatose  possunt  degenerare.  Saepe  haec  etiam 
pressu  in  venas  et  ductus  biliferos  impedimentum  circula¬ 
tioni  sanguinis  faciunt  et  bilis  excretioni. 
s  Peripherica  exsudata  simul  in  caussa  sunt,  cur  car¬ 
cinomata  inde  ab  hepate  ad  vicina  organa,  ventriculum, 
pancreas,  duodenum,  glandulas  lymphaticas  cett.  exten¬ 
dantur. 

Hepatis  parenchyma  inter  massas  carcinomatosas 
varie  se  habet,  modo  normale  est,  modo  hyperaemicum 

aut  anaemicum ,  modo  flave  aut  oleagine  tincjum  pro  ma¬ 
iore  aut  minore  compressione  ductuum  biliferorum;  saepe 
parenchyma  etiam  adipose  degeneratum  aut  in  telam 
fibrosam  commutatum  est. 

Volumen  hepatis  massis  carcinomatosis  plerumque 
magnopere  adauctum  est. 

t 

Aetiologia. 

Caussam  hepatis  carcinomatis  nondum  penitus  per¬ 
spectam  habemus,  quemadmodum  in  universum  ignoramus, 
cur  blastema  in  carcinoma  mutetur.  Hepatis  carcinomatis 
ut  ceterorum  corporis  organorum  caussa  est  specifica  dvs- 
crasia,  cuius  vero  natura  adhuc  nobis  prorsus  incog¬ 
nita  est. 

Carcinoma  hepatis  frequens  est.  Oppolzer  inter 
quatuor  milia  aegrotorum  quinquaginta  tres  casus  reperit 
hepatis  carcinomatis.  Secundum  Rokitansky  inter  quin¬ 
que  casus  reliquorum  organorum  carcinomatis  unus  he¬ 
patis  est.  Secundarium  hepatis  carcinoma  frequentius 
est  quam  primarium  omnium  corporis  organorum;  saepe 
hepatis  carcinoma  simul  cum  carcinomate  in  aliis  organis 
explicari  videtur,  veluti  carcinoma  hepatis  praeter  carci¬ 
noma  mammae  (Cruvilhier).  Hepatis  carcinoma  ubique 
existere  videtur,  quamvis  non  ubique  eadem  frequentia; 
frequentissimum  esse  dicitur  in  mediis  coeli  declinationis 
gradibus,  rarissimum  in  regionibus  australibus. 

Sexus  nullius  esse  videtur  momenti,  ex  sententia 
aliorum  saepius  viri,  aliorum  mulieres  saepius  corripi¬ 
untur. 

Quod  attinet  ad  aetatem,  hepatis  carcinoma  ut  quod¬ 
que  carcinoma  iuvenili  aetate  usque  ad  tricesimum  vitae 

annum  perraro  invenitur,  frequentia  eius  crescere  vide¬ 
tur  una  cum  annorum  serie.  Secundum  Kohler  frequen¬ 
tissime  reperitur  intra  quinquagesimum  et  sexagesimum 
annum.  In  mulieribus  saepe  tempore  annorum  climacte¬ 
ricorum,  qui  dicuntur,  existit. 

Praedispositi  sunt  homines  pingues. 

Caussas  occasionales  hepatis  carcinomatis  non  accu¬ 
rate  cognoscimus.  Num  traumaticae  hepatis  laesiones, 
quae  ab  aegrotis  libenter  accusantur,  num  spirituosorum 
abusus  hepatis  carcinoma  provocare  queant,  valde  est 
dubium;  animi  deprimentes  affectus,  malae  rationes  vitae 
in  oriundo  hepatis  carcinomate  efficaces  esse  dicuntur. 

Aliis  quibusdam  morbis  hepatis  carcinoma  exclusum 
fertur,  veluti  in  tuberculosi,  acutis  exanthematis,  typho 
rarissime  tantum  reperiri  dicitur.  Quae  tamen  de  pro¬ 
cessibus  iam  extinctis  non  valent,  verbi  caussa  obsoleta 
pulmonum  tubercula  in  carcinomate  hepatis  crebro  adsunt. 
Saepe  hepatis  carcinoma  praeter  earcinomatosum  aliorum 
abdominis  organorum  morbum  una  cum  morbo  Bright.  et 
arteriarum  atherosi  coniunctum  apparet. 

Symptomata. 

Pro  symptomatis  singularibus  ad  diagnosin  hepatis 
carcinomatis  gravioribus  habentur: 

1.  a)  Amplificatio  hepatis  una  cum 

b)  inaequabili,  tuberosa  organi  superficie. 

2.  Dolores. 

3.  Icterus.  \ 

4.  x\scites. 

1.  a)  Amplificatio,  intumescentia  hepatis  in  ex¬ 
ordio  morbi  exigua  est,  postea,  quum  hyperaemia  crescat, 


15 


maior  fit  et  plerumque  hepar  quoquoversus  amplificatum 
cernitur;  interdum  lobi  dexteri,  rarius  sinistri  tantum  vo¬ 
lumen  adauctum  est.  Quod  posterius  nonnunquam  in 
secundario  hepatis  carcinomate  existit,  quum  carcinoma 
a  ventriculo  hepar  petat. 

Interdum  hepar  tantopere  augetur,  ut  diaphragma 
sursum  trudat,  alte  in  cavum  abdominis  immineat,  imo 
usque  ad  regionem  inguinalem  et  longe  in  sinistrum  hy¬ 
pochondrium.  In  summis  amplificationis  gradibus  inferio¬ 
res  costae  dislocantur  et  altera  supra  alteram  moventur 
aut  circa  axem  torquentur.  Dexter  thorax  et  dextrum 
hypochondrium  multo  magis  concamerata  videntur  quam 
eaedem  in  laevo  latere  partes. 

Amplificatio  tamen  hepatis  non  constans  est  (inter 
septem  observationes,  quas  Andral  fecit,  sexies  non  ade- 
rat),  in  parvis  et  minus  numerosis  exsudatis  deest,  item 
in  universali  anaemia  et  marasmo,  imo  minore  volumine 
potest  apparere.  In  duris  carcinomatis  hepar  plerumque 
non  amplificatur,  imo  saepe  minuitur,  si  quidem  magnus 
venae  portae  ramus  comprimitur  et  obliteratur,  tum  uni¬ 
versa  pars,  imo  saepe  totus  lobus  viescit. 

1.  b)  Tuberosa  hepatis  superficies.  In  pal- 

♦ 

patione  praeter  auctam  hepatis  resistentiam  in  superficie 
maiores  vel  minores  prominentiae,  plerumque  durae,  raro 
molles,  rotundae,  tuberosae  sentiuntur,  quae  initio  laeves 
sunt,  postea  inaequales  et  asperae,  propterea  quod  tumo¬ 
rum  centrum  eollabitur  et  peripheria  prominet.  Qui  tu¬ 
mores  et  in  dextro  et  in  sinistro  lobo  anteriore  hepatis 
superficie  percipiuntur,  inprimis  vero  in  margine  inferiore, 
qui  plerumque  durus,  ubi  vero  nodi  non  insident,  acutus 
apparet.  Raro  hi  nodi  tam  molles  sentiuntur,  ut  fluctu¬ 
antes  appareant. 


16 


Quum  vesica  fellea  carcinomate  sit  correpta,  ut  tumor 
apparet  tuberosus,  hepatis  marginem  multum  superans, 
qui  plerumque  situ  suo  facile  cognosci  potest  et  cum  par¬ 
tibus  vicinis  maxima  ex  parte,  inprimis  cum  intestino 
crasso  concrevit. 

2.  Dolores  in  hepate  plus  minus  vehementes  cre¬ 
bro  in  hepatis  carcinomate  adsunt  et  spontane  quidem; 
pressu  possunt  augeri.  Quamquam  dolores  etiam  prorsus 
deesse  possunt  aut  intermittentes  intrare.  Provocati  esse 
hi  dolores  possunt  hyperaemia  aut  inflammatione  hepatis 
parenchymatis,  celeri  massarum  carcinomatosarum  incre¬ 
mento,  eo,  quod  hepatis  involucrum  peritonaeale  parti¬ 
ceps  fit,  quod  aut  inflammatum  aut  carcinomatose  dege¬ 
neratum  potest  esse,  peritonitide  in  universum,  calculis 
biliariis,  denique  pressu  et  torsione  variorum  nervorum. 

Praeter  dolores  in  hepate  saepe  etiam  in  dorso  dolo¬ 
res  existunt,  aut  dolor  in  columnam  vertebralem  versus 
radiatur,  in  humerum,  abdomen  cett.,  interdum  etiam  in 
extremitatibus  adsunt  dolores,  vel  vagantes  apparent. 

3.  Icterus  neutiquam  constans  est  symptoma  in 
hepatis  carcinomate,  namque  compressio  vasorum  bilife¬ 
rorum  intra  hepar  et  extra  massis  carcinomatosis ,  qua 
icterus  plerumque  provocatur,  non  ubique  adest.  Sen¬ 
tentia  (Cruveilhier) ,  icterum  tum  tantum  existere,  quum 
magni  ductus  biliferi  educentes  nodis  carcinomatosis  com¬ 
primerentur,  probari  nequit.  Secundum  Andral  icterus, 
quamvis  ductus  biliferi  comprimantur,  tamen  deesse  posse 
videtur,  et  sine  ductuum  biliferorum  compressione  adesse. 

Interdum  magnus  icterus  reperitur  in  parvis  exsuda¬ 
tis,  interdum  deest,  quamvis  totum  organon  massa  carci- 
nomatosa  perfusum  sit.  Secundum  Henoch  multum  refert, 
quemadmodum  se  habeat  hepatis  parenchyma,  cui  carci- 

noma  pepercit.  Quod  ubi  stasi  bilis  magis  extensum  flavi 

aut  viridi  est  coloris,  quum  minores  ductus  biliferi  massis 

\ 

carcinomatosis  intus  sitis  comprimantur,  icterus  quoque 
non  deerit.  Praeterea  momenta  adesse  possunt,  quae  per 
se  icterum  provocent,  veluti  calculi  biliarii,  quibus,  quo¬ 
minus  bilis  profluat,  impeditur,  aut  si  ductus  choledochus 
a  duodeno  clauditur  etc. 

Icterus  ubi  deest,  cutis  aegrotorum  plerumque  pallidi 
est  aut  leviter  flavescentis  coloris,  aspera  et  squamosa, 
venae  rubicunde  pellucent  et  eo  magis  quidem,  quo  diu¬ 
tius  iam  perstat  morbus  aut  quo  provectioris  sunt  homines 
aetatis;  in  hominibus  natu  minoribus  et  morbo  ineunte 
etiam  prorsus  deest. 

4.  Ascites  modo  adest,  modo  deest.  Qui  ut  exo¬ 
riatur,  efficitur: 

1)  compressione  venae  portae  aut  eius  ramorum  atque 
sanguinis  circulatione  eo  impedita.  Quod  tum  impri¬ 
mis  fit,  quum  neoplasmata  carcinomatosa  in  porta 

'hepatis  sedem  habent  aut  glandulae  ibi  sitae  infiltra- 
tae  sunt; 

2)  chronica  aut  carcinomatosa  peritonaei  inflammatione; 

3)  carcinomate  venae  portae; 

4)  denique  praeter  hydropem  universalem  post  anae¬ 
miam  aut  morbum  Bright. 

Raro  vena  cava  inferior  quoque  embolis  naturae  car- 
cinomatosae  clausa  esse  potest,  indeque  praevalens  aut 
universum  inferiorum  extremitatum  oedema  et  urina  albu¬ 
men  continens  reperiri  possunt. 

Praeter  haec  quattuor  symptomata  in  hepatis  carci¬ 
nomate  etiam  alia  esse  possunt;  fortuita  autem  sunt 
neque  pertinent  ad  diagnosin,  plerumque  provocantur  eo 
quod  localis  processus  retrorsum  in  organismum  univer- 

[2] 

salem  efficax  est,  aut  complicatione.  Gravissimae  esse 
videntur: 

Digestionis  turbationes,  quae  in  multis  aegro¬ 
tis  inprimis  in  causa  sunt,  cur  conquerantur,  quum  alii  iis 
vacent.  Plerumque  aegroti  celeriter  macrescunt,  palli¬ 
dam,  cachecticam  prae  se  ferunt  speciem;  raro  tantum, 
tum  maxime,  quum  morbus  celeriter  decurrat,  res  aliter 
se  habet.  Digestionis  turbationum  frequentissima  causa 
stagnationes  sunt  in  venae  portae  circulatione;  primum 
plerumque  apparet  ventriculi  catarrhus,  appetitus  inopia 
vel  appetitus  mutatus,  digestio  segnis,  nausea,  ructus, 
vomitus,  imo  sanguinis  eiectio.  Alvi  excretiones  initio 
retentae  sunt,  postea  diarrhoeae  intrant  catarrho  provo¬ 
catae,  qui  in  intestino  plerumque  serius  quam  in  ventri¬ 
culo  oritur,  aut  —  quod  non  raro  accidit  —  vera  dysente¬ 
ria  procreatae.  Quod  posterius  symptoma  pessimi  est 
ominis.  Raro  carcinoma  hepatis  pressu  in  ventriculum 
noxiam  habet  vim,  tamen  Andral,  hepar  quum  cum  ven¬ 
triculo  concrevisset,  pressu  in  pylorum  pertinacem  intrare 
vidit  vomitum. 

Singultus  .crebro  in  hepatis  carcinomate  adest  et 
haud  dubie  ratione  sympathica  provocatus. 

Respirationis  molestiae  raro  reperiuntur;  pro¬ 
creantur  carcinomate  aut  tuberculosi  pulmonum,  pectoris 
compressione  ab  hepate  adaucto,  vel  ascite,  meteorismo, 
vel  complicationibus:  hydrothorace,  pneumonia,  pleuri- 
tide,  emphysemate  pulmonum  cett. 

Febris  et  ipse  rarum  est  symptoma,  et  tum  plerum¬ 
que  incidit,  quum  exsudata  rapide  sequuntur,  aut  quum 
carcinoma  tunicam  serosam  hepatis  corripit,  aut  quum* 
carcinomata  in  ichorem  abeunt,  aut  sanguinis  in  vena  por¬ 
tae  coagulationibus,  aut  denique  complicatione  provocata 

est.  Febris  liecticae  simillima  est  una  cum  inaequalibus 
frigoris  impetibus  et  pyaemiae  symptomatis.  Quo  maior 
anaemia  eo  minor  pulsus,  tum  auditur  etiam  murmur  iugu- 
lare  (bruit  de  diable). 

Fbi  rationes  male  se  habent,  inprimis  in  nosocomiis, 
non  raro  scorbuti  symptomata  animadvertuntur. 

Diagnosis. 

Multis  in  casibus  hepatis  carcinoma  cognoscere  facile 
est,  in  nonnullis  difficile,  nonnunquam  omnino  fieri  nequit. 
Raro  symptomata  coniuncta  reperiuntur,  neque  ullum 
symptoma  hepatis  carcinomati  adeo  proprium  est,  ut  non 
possit  deesse;  nonnunquam  unum  adest  symptoma,  ex 
quo  morbum  existere  conii ci  licet;  nonnunquam  aegrotus 
moritur  natura  morbi  ne  praesensa  quidem. 

Hepatis  carcinoma  exoriens  statui  potest,  quum  per¬ 
cussione  et  palpatione  hepatis  intumescentia,  aliis  caussis 
non  provocata,  queat  probari.  Hepatis  tamen  intumescen¬ 
tia  facile  effici  potest,  ut  carcinoma  confundatur  cum  om¬ 
nibus  illis  hepatis  morbis,  qui  cum  chronica  intumescentia 
coniuncti  apparent,  veluti  cum  degeneratione  adiposa  et 
steatomatosa,  perraro  cum  cirrhosi  hepatis,  quum  in  cirr¬ 
hosi  volumen  hepatis  plerumque  non  augeatur,  sed  potius 
minuatur.  Deinde  diligenter  cetera  symptomata  respi- 
ciantur,  caussae,  quae  morborum  modo  nominatorum  aut 
testes  sunt  aut  repugnant,  aetas  aegrotorum,  atque  quo¬ 
modo  morbus  iam  decurrat,  ratio  habeatur.  Num  glan¬ 
dularum  iugularium  intumescentia  signum  singulare  in 
hepatis  carcinomate  sit  (Virchow),  adhuc  dubium  est. 
Adiuvatur  diagnosis,  si  hereditas  adest  et  magis  etiam,  si 
alius  organi  carcinoma  existit,  praesertim  quum  hepar 
valde  inclinet,  ut  carcinomate  corripiatur. 

Ex  organismo  vehementissime  correpto,  ex  faciei  ca¬ 
chectico  colore,  flava,  pallida  cute,  magna  macie,  dolo¬ 
ribus  circumvagantibus  morbum  adesse  iure  coniici  licet 
atque  ab  hyperaernia  hepatis,  ab  hepate,  quod  habet  co¬ 
lorem  nucis  moschatae,  a  degeneratione  adiposa  eum 
distinguere.  Lienis  tumoris  inopia  in  carcinomate  grave 
est  symptoma,  quo  carcinoma  hepatis  inprimis  ab  hepate 
steatomatoso  et  chronica  venae  portae  inflammatione  et 
cirrhosi  differt.  Perraro  in  cirrhosi  lienis  tumor  deest, 
inprimis  tum,  quum  cirrhosi  magna  anaemia  et  laxatio 
effectae  sunt,  deinde,  quum  aegroti  antea  multum  sangui¬ 
nis  amiserunt,  quum  turbatio  venae  portae  circulationis 
parva  est,  denique  quum  lienis  capsula  condensata  est, 
quod  ubi  est,  extensio  organi  fieri  nequit. 

Ut  carcinoma  hepatis  a  syphiliticis  ex, sudationis  pro¬ 
cessibus  distinguatur,  vulgares  explorentur  localisationis 
loci  secundariae  syphilidis,  fauces  cett. 

Certior  fit  diagnosis  tum  demum,  quum  tubera  in  su¬ 
perficie  amplificati  hepatis  sentiuntur. 

Interdum,  quamvis  raro  tantum,  tumores  adeo  molles 
sunt,  ut  fluctuantes  appareant  et  facile  confundi  queant 
cum  hepatis  abscessibus  aut  echinococcis  aut  cum  extensa 
vesica  fellea.  Diagnosis  fieri  potest  accurate  respectis 
omnibus  carcinomati  hepatis  propriis  symptomatis  et  de¬ 
cursu.  Hepatis  abscessuum  caussae  sunt:  mechanicae 
laesiones,  quae  regionem  hepatis  tangunt;  in  regionibus 
tropicis,  quas  vocant,  ubi  viribus  miasmaticis  provocantur, 
hepatitidi  saepe  dysenteria  antecedit,  aut  hepatitidem 
comitatur  pyaemia;  praeterea  existit  febris  purulenta. 
Echinococcos  adesse  negatur  inopia  fremitus  singularis 
(fremissement  hydatique)  et  parva  status  universalis  de¬ 
pravatione  cett,  Extensa  vesica  fellea  insignis  est  proprio 

situ,  forma,  interdum  pressu  evacuari  dicitur.  Carcino- 
matosi  nodi  iir  sinistro  hepatis  lobo  cum  carcinomate  ven¬ 
triculi  possunt  confundi  et  contra.  Ut  inter  se  distinguan¬ 
tur  adhibendae  sunt  1)  percussio,  quae  vel  fortiter  con¬ 
densatis  ventriculi  tunicis  perspicuum  tympaniticum  sonum 
edit,  quum  in  carcinomate  sinistri  hepatis  lobi  magis 
obtusus  et  fortiore  demum  percussione  tympaniticus  so¬ 
nus  appareat;  2)  accurata  hepatis  marginis  exploratio; 
3)  comparatio  eorum,  quae  variis  impletionis  statibus 
ventriculi  reperta  sunt 

Num  ventriculus  et  hepar  simul  carcinomatose  affe¬ 
cta  sint  atque  inter  se  cohaereant,  tactu  exercitato  ut 
diiudicetur  potest  fieri. 

insident,  quum  paullo  mobilia  sunt,  errores  eo  possunt 
provocari  et  nonnunquam  pro  pylori  carcinomatis ,  vesi¬ 
cae  felleae  degenerationibus,  ovarialibus  tumoribus  ha¬ 
bita  sunt. 

Perparvis  tuberibus,  quae  paullo  prominent,  effici 
potest,  ut  carcinoma  hepatis  cum  cirrhosi  hepatis  confun¬ 
datur.  Quod  ne  fiat,  cetera  omnia  momenta  diagnosi  gra¬ 
viora  sunt  respicienda. 

Superficies  tamen  hepatis,  quamvis  Carcinoma  hepa¬ 
tis  adsit,  laevis  percipi  potest,  si  tubera  in  profunditate 
sedent,  plerumque  massa  carcinomatosa  in  parenchymate 
infiltrata,  aut  si  tubera  iis  locis  prominent,  qui  digito  ex¬ 
plorante  tangi  nequeunt.  Talibus  in  casibus  diagnosis 
difficillima,  incerta  est,  imo  neutiquam  potest  fieri.  Idem 
valet  tum  et  magis  etiam,  quum  hepar  omnino  non  est  per¬ 
cipiendum,  aut  quod  minus  est,  aut  quod  magnus  torus 
adiposus,  nimia  extensio  abdominis  tegumentorum,  fortis 
ascites  cett.  exsistunt. 


Tubera  in  superficie  luxuriantia  ob  tenuem  basin 

Hecnrsiis  et  exitns. 

Plerisque  in  casibus  morbus  chronice  decurrit,  per 
plures  annos  durat,  priusquam  ad  mortem  fert,  nisi  forte 
aliis  casibus  letalis  exitus  prius  adducitur;  raro  decursus 
acutus  est;  (Bamberger  unum  casum  intra  octo  hebdoma¬ 
des  ad  mortem  perductum  videbat).  In  chronico  decursu 
initio  molestiae  (sensus  pressus,  tensionis,  perdurantis 
hebetis  aut  vehementis  doloris  in  hepatis  regione)  plus 
minus  graves  sunt;  huc  accedit  aliquo  interiecto  tempore 
interdum  parvus  icteri  gradus,  cutis  et  tunica  coniunctiva 
oculi  leviter  flavi  coloris  esse  apparent.  Aliis  in  casibus 
hae  molestiae  desunt,  atque  aegroti  moriuntur  haud  mul¬ 
tum  conquesti  cum  marasmi  symptomatis,  aut  aegroti  ini¬ 
tio  maxime  laborant  a  digestionis  molestiis,  appetitus  in¬ 
opia,  digestione  inerti,  alvi  obstructione,  flatulentia, 
pressus  et  in  epigastrio  plenitudinis  sensu. 

Aliquot  mensibus  interiectis  singularis  illa,  pallida 
species  aegrotorum  incipit,  aegroti  macrescunt,  tristibus 
sunt  animorum  affectibus;  postea  apparet  oedema,  quod 
magis  magisque  crescit  atque  ascites  sese  explicat. 

Etiam  icterus  augetur,  digestionis  molestiae,  insomnia, 
in  hepatis  regione  dolores  aut  vagantes,  pruritus  in  cute 
defessos  aegrotos  vexant.  Mors  intrat  plerumque  placide 
et  quiete,  raro  repente,  aut  viribus  exhaustis,  cachexia, 
aut  quum  carcinoma  alia  petierit  organa,  inprimis  ventri¬ 
culum  et  intestinum,  aut  quum  carcinoma  in  ichorem  abeat, 
sanguinis  in  cavum  abdominis  profusione,  in  summo  ma¬ 
rasmi  gradu  hydrope  univers*ali,  aut  quum  symptomata 
scorbuti,  sanguinis  dissolutiones  accedant,  aut  denique 
diversissimi  generis  complicationibus,  quales  sunt:  catarr- 
hus  intestin.,  dysenteria,  peritonitis,  pneumonia,  pleuritis, 
hydrothorax  cett. 


Processus  ubi  acute  decurrit,  symptomata  acutae 
hepatitidis  intrant,  vehementes  dolores  in  hepatis  regione 
cum  intensivo  ictero  et  febri;  huc  accedunt  levia  deliria, 
respiratio  impedita,  singultus  repetitus,  frigora  quassan¬ 
tia,  alvus  cruenta.  Aegroti  celeriter  collabuntur  et  coma- 
tose  pereunt. 


Prognosis. 

Prognosis  infaustissima  est.  Morbus  semper  morte 
linitur,  sanatio  fieri  nequit,  nam  cicatrisatio,  quam  ante¬ 
hac  falso  pro  curatione  habebant,  nulla  est  curatio.  Pro¬ 
gnosis  eo  infaustior  est,  quo  longius  processus  iam  pro¬ 
gressus  est,  aut  ubi  stadium  malaciae  intravit,  ubi  ascites, 
febris  hectiea  cett.  accedunt. 


Therapia. 

Therapia  hepatis  carcinomatis  in  universum  fere  nulla 
est;  directe  enim  nihil  adversus  morbum  valet,  sed  id 
tantum  potest  spectare,  ut  molestias  aegrotorum  quam 
maxime  mitiget  atque  vitam  paullisper  sustentet.  Si  initio 
morbi  diagnosis  statui  nequit,  adversus  symptomata,  quae 
adsunt,  agendum  est.  Ubi  symptomata  adsunt  maioris 
et  dolorosae  hepatis  hyperaemiae,  sanguis  detrahatur, 
balnea  calida  adhibeantur,  interne  salina.  Symptomata 
si  magis  respondent  hepatis  intumescendae  minus  aut  mi¬ 
nime  dolorosae,  bilis  stasi:  alcalicae  aquae  sunt  aptae 
(Thermae  Carolinae,  Marianae,  Fachingen,  Amisium, 
Kissingen  cett.)  pomorum  et  lactis  curationes,  plantarum 

extracta  amara,  solventia  (taraxac.  millefol.  saponar.  ma- 
rub.  cichor.), .  Adversus  symptomata  catarrhi  gastrici 

ratio  huic  apta  est  adhibenda.  Ubi  utrum  carcinoma  an 
syphilitici  exsudationis  processus  sint,  dubitatur,  curatio 
antisyphilitica  ineunda  est,  quaeque  ex  ea  sequuntur,  re- 
spiciantur. 

Carcinoma  autem  si  certo  adesse  statutum  est,  curatio 
symptomatica  tantum  et  palliativa  esse  debet;  fortis  ratio 
antiphlogistica,  Hydrargyri  et  Jodi  praeparata  (interne  et 
externe),  Arsenicum,  aquae  minerales  nihil  prosunt,  imo 
nocent.  Adversus  dolores  calida  cataplasmata  et  narco¬ 
ticae  infrictiones,  unguenta  Chloroform.  adhibeantur.  Lo¬ 
cales  sanguinis  detractiones  doloribus  tantum  vehementi¬ 
bus  peritonaei  inflammatione  provocatis  aut  magna  hepatis 
hyperaemia  in  hominibus  adhuc  validis  indicatae  sunt. 
Digestio  aptis  remediis  (Rheo  cett.)  ordinanda  est;  in  alvi 
retentionibus  aloetica  dentur. 

Complicationes  curantur  pro  earum  natura  respecto 
morbo  fundamentali.  In  universum  in  reliquo  morbi  de¬ 
cursu  aptissima  suntremedia  tonica,  roborantia,  narcotica; 
diaeta  sit  levis,  apte  nutriens. 

Adversus  hydropem  diuretica  et  tonica. 

Alvi  punctio  symptomatis  tantum  cogentibus  fiat. 


Morborum  historiae. 

Exemplum  primum. 

Theophilus  Heiber,  stipe  precaria  victitans,  sexa- 
ginfca  septem  annos  natus,  die  26  mensis  Novembris  anni 
1857  in  nosocomium  Omnium  Sanctorum  receptus  est.  Ex 
decem  hebdomadibus  aegrotat,  ante  hoc  tempus  seinper 
bona  usus  est  valetudine,  nunquam  de  doloribus  questus 
est  in  alvo  solvenda,  quod  normaliter  fiebat. 

Morbus  paullatim  sese  explicabat  muco  cum  excre¬ 
mentis  eiecto;  singulis  horis  voluntas  excretionis  aderat 
sed  sine  eventu  et  cum  vehementibus  coniuncta  doloribus. 
Interdum  sanguinis  parvae  copiae  abibant. 

In  recto  percipiuntur  infiltrata  oblonga  et  circularia 
tororum  instar  digiti  crassitudine ,  quae  valde  dolorosa 
sunt  et  foetidum  relinquunt  odorem.  Urina  sine  doloribus 
redditur. 

Glandulae  in  regione  inguinali  paullulum  tantum  infil- 
tratae  sunt  et  facile  mobiles.  Hernia  scrotalis  fortis  utri  us¬ 
que  lateris  inde  ex  viginti  annis  adest. 

Hepar  doloribus  vacat,  nodi  in  eo  non  percipiuntur. 

Febris  deest,  oedemata  nusquam  conspiciuntur. 

Appetitus  modicus. 

Clysmata  ex  herba  belladonnae  non  tolerantur. 

Die  8  mensis  Decembris:  Appetitus  bonus;  febris  de¬ 
est.  Aegrotus  liber  est  abdominis  doloribus,  postquam 
pridie  eius  diei  quater  alvum  solvit,  Foetidum  effluvium  e 
recto.  Datur  tinctura  aloes  cum  extracto  belladonnae. 

Die  15  m.  Dec.  Status  universalis  non  ita  malus. 
Appetitus  et  digestio  normalia;  somnus  bonus;  tussis 

deest.  Interdum  dolores  in  dextra  sura  intrant.  Foetidum 
effluvium  e  recto,  cuius  exploratio  vehementes  procreat 
dolores.  Sedes  interdum  late  pressae.  Nullae  urinae 
molestiae;  pedum  oedemata  desunt.  Macies  magna. 

Die  22  m.  Dec.  Odor  valde  foetidus  excretionum,  quae 
crebro,  sed  parva  copia  sequuntur.  Pulsus  120.  Appe¬ 
titus  modicus.  Collapsus  permagnus.  In  aliud  portatur 
cubiculum,  ubi  paullisper  viribus  exhaustis  Calendis  Ja¬ 
nuariis  anni  1858  moritur. 

Icterus  nunquam  aderat,  nunquam  pedum  oedemata 
sese  explicabant.  Aegrotus  postremo  tempore  de  vehe- 

mentibus  in  toto  abdomine  doloribus  questus  est;  ma¬ 
gnopere  macruerat. 

Sectio. 

Tectum  cranii  crassum,  venae  paullulum  extensae. 
Dura  mater  aequabiliter  turbata;  in  sinu  longitudinali 
parca  coagula.  Tunica  arachnoidea  leviter  turbata  et 
modice  oedematosa. 

In  basi  cranii  fere  §i  seri.  Vasa  basilaria  leviter 
atherornatose  degenerata.  Cerebri  substantia  pallida, 
ceterum  prorsus  normalis. 

Glandula  thyreoidea  parva,  pallida.  Glandulae 
bronchiales  pigmentatae;  laryngis  cartilagines  ossificatae. 

Pulmonum  parenchyma  seniliter  atrophicum,  dextra 
parte  universales  telae  coniunctivae  adhaesiones,  nusquam 
tamen  vestigia  priorum  alfectionum. 

In  pericardio  aliquot  drachm.  seri.  In  pariete  dextri 
atrii  nodus  albus  magnitudine  pisi.  Sub  ipso  pericardio 
maculae  tendineae.  Cordis  dextri  musculatura  valde  te¬ 
nuis,  valvulae  normales;  ventriculus  sinister  normalis 

V 

amplitudinis,  valvula  bicuspidalis  paullulum  turbata. 
Aorta  fortissime  atherornatose  degenerata. 

Lien  vietus,  badius,  tenax.  Glandulae  lymphaticae 
secundum  columnam  vertebralem  usque  ad  portam  hepatis 
et  parvam  pelvim  magnitudine  nucis  avellanae  ad  magni¬ 
tudinem  ovi  columbini  carcimonatose  infiltratae.  Hepar 
normalis  magnitudinis  maxime  in  laevo  lobo  dense  carci- 
nomatosis  depositis  perfusum  est,  quae  plerumque  per¬ 
parva  sunt,  singula  tantum  magnitudinem  ovi  columbini 
assequuntur.  In  vena  portarum  eiusque  ramis  normalia 
sanguinis  coagula.  Bilis  fusca,  lluens.  Icterus  deest. 

Ventriculus  arcte  contractus,  membrana  eius  mucosa 
livide,  caesie  tincta,  in  medio  pariete  postico  cicatrix 

vetus,  qua  tenuis  ventriculi  constrictio  facta  est.  Nusquam 
carcinomatosa  deposita. 

In  intestino  crasso,  quod  non  extensum  est,  durae 
faeces.,  Membrana  mucosa  coli  et  coeci  crasse  iniecta, 
intestini  tenuis  pallida. 

In  intestino  recto,  fere  y2 "  supra  sphincterem  ani 
cloaca  reperitur  massa  foetida,  pulti  simili,  impleta.  An¬ 
terior  paries  recti  infiltrato  carcinomatoso,  quod  in  icho- 
rem  abiit,  praeditus  est,  membrana  eius  mucosa  integra.  - 
Carcinomatosa  infiltrata  extenduntur  in  glandulam  prosta¬ 
tam  versus,  cuius  tela  leviter  tantum  intumuit. 

Vesica  urinaria  continet  fuscam  urinam,  membrana 
*  eius  mucosa  normalis.  In  cavitate  ossis  sacri  crassae 
carcinomatosae  massae  sunt  sitae. 

Venae  inferiorum  extremitatum  sunt  liberae,  item  ure¬ 
teres. 

Renes  prorsus  normales. 

In  tunica  vaginali  testis  seri  collectio. 

Aegrotus  igitur  mortuus  est  ex  carcinomatis  recti, 
hepatis,  pericardii,  glandularum  relroperitonaealium, 

'  i 

Exemplum  secundum. 

Christianus  Kriige,  rei  vehiculariae  magister,  septua¬ 
ginta  quattuor  annos  natus,  Calendis  Decembribus  anni 
1858  in  nosocomium  Omnium  Sanctorum  receptus  est. 

Aegrotus  anno  1856  ob  carcinoma  epitheliale  in  calce 
sinistra  operationem  galvanogausticam  perpessus  nosoco¬ 
mium  sanatus  reliquit.  Ob  ocreae  pressum,  quem  negli- 
gebat,  tumor  in  calce  mense  Novembr.  1857  rursus  rediit. 
Nunc  operatio  non  facta  est. 

Aegroti  calx  chloro  tantum  alligata  est,  et  quum  vehe- 


28 


mentes  in  tumore  dolores  intrarent,  morphium  datum  sed 
sine  eventu. 

Mense  Januario  anni  1858  intumescentia  glandularum 
inguinalium  exorta  fuerat,  quae  unguento  cinereo  cura¬ 
batur. 

Appetitus  modicus,  vomitus  nullus;  alvus  semper 
retenta,  urina  usque  normalis.  Icterus  non  incidit.  Aegro¬ 
tus  non  quaeritur  de  doloribus  in  abdomine.  Tussiens 
mucum  eiecit,  nunquam  pus  aut  cruorem,  neque  tussis 
postremo  tempore  adaucta  est.  Sub  finem  morbi  aegrotus 
valde  mascrescebat;  sensorium  usque  ad  ultimum  vitae 
momentum  liberum;  convulsiones  nunquam  aderant.  Pri¬ 
die  ante  mortem,  quae  die  21  m.  Maii  secuta  est,  aegro¬ 
tus  multum  quaerebatur,  deinde  apathicus  erat. 

Sectio. 

Cerebrum.  Dura  mater  firmiter  tecto  cranii  adhaere¬ 
bat,  condensata;  tunica  arachnoidea  oedematosa,  in 
ventriculis  adauctum  seri  contentum;  ventriculus  septi 

pellucidi  sero  ad  vesicam  extensus. 

/ 

In  plexibus  choroideis  aliquot  cystes.  In  pia  matre 
duobus  locis  tumores  sordide  cani,  magnitudine  pisi,  na¬ 
turae  carcinomatosae.  Glandulae  lymphaticae  in  collo 
non  amplificatae  Pulmonum  substantia  perfusa  nodis 
cane  albescentibus;  nonnulli  eorum  insident  sub  pleura ; 
praeterea  reperiuntur  cane  albescentes  hepatisationis  loci 
sine  ulla  carcinomatosa  degeneratione. 

Pericardium  vacuum,  cor  carcinomate  liberum,  val¬ 
vularum  apparatus  normalis.  Lien  non  carcinomatose 
degeneratus,  parvus,  pallidus,  atrophicus. 

Hepar  paullulo  majus  quam  normaliter,  diameter  non 
adaucta.  In  sectione  transversa  magnus  numerus  tumo¬ 
rum  maiorum  et  minorum  conspicitur,  qui  externe  per 

serosam  pellucent  et  ut  abscessus  fluctuantes  percipiun¬ 
tur.  Sunt  fluctuantia  carcinomata  fungosa,  quae  et  cen- 
traliter  et  peripherice  capsulae  membranam  ostendunt  et 
partim  vesicam  laevium  parietum  cruento  sero  impletam 
includunt,  partim  et  ipsa  ad  hepatis  parenchyma  versus 
iis  circumdatum  clauduntur.  Parenchyma  ipsum  nor¬ 
male,  fusci  coloris  est,  liberum  stasi  bilis.  Lobus  dexter 
et  sinister  hoc  processu  pari  modo  correpti  sunt.  Vesica 
fellea  continet  solidam  massam,  quae  et  ipsa  ut  carcinoma 
fungosum  manifestatur;  ceterum  quodvis  contentum  deest. 

Ventriculus,  tractus  intestinalis,  renes,  vesica  uri¬ 
naria,  prostata  prorsus  normalia;  glandulae  lymphati¬ 
cae  in  columna  vertebrali,  glandulae  mesenteriales  non 
affectae.  ' 

In  calcario  sinistri  pedis  tumor  est  pugni  magnitu- 
tudine,  tuberosae  superficiei,  cujus  sectio  transversa  par¬ 
tim  multa  continet  vasa  et  coloris  est  cane  rufi.  Loco  cir¬ 
cumscripto  tumor  arcte  cum  periosteo  cohaeret;  periosteum 
ipsum  facile  solvi  potest.  Os  impressum  est  atque  in  vici¬ 
nitate  sanguinosum.  Cetera  ossa  in  hac  regione  normalia. 

In  crure  intumescentia  sentitur  lineae  margaritarum 
instar,  restis,  quem  ultra  poplitem  persequi  licet.  Super¬ 
ficiei  femoris  internae  aliquot  majores  et  minores  inaequa¬ 
biles  insident  tumores,  qui  in  sectione  transversa  ex  parte 
cavitates  continent,  in  quibus  sanguis  inest. 

Venarum  trunci  et  arteriae  femoralis  rami  in  toto  de¬ 
cursu  liberi. 

Tubera  non  sequuntur  venarum  cursum,  plerumque 

\ 

sub  cute  sita  sunt,  non  in  musculis,  respondent  folliculis 
sebaceis  et  decursui  vasorum  lymphaticorum.  Venae, 
quae  ad  ea  accedunt,  normale  habent  volumen,  recenti 
sanguine  impletae  sunt. 

Oedema  in  pede  non  conspicitur. 

In  dextra  inferiore  extremitate  nihil  abnorme. 

Exemplum  tertiam. 

Johanna  Schwalbe,  rei  publicae  custodis  uxor,  quin¬ 
quaginta  septem  annos  nata,  die  tricesimo  mensis  Aprilis 
anni  1858  in  nosocomium  O.  S.  recepta  est. 

Inde  ex  tribus  annis  aegrota  queritur  de  infirmitate 
in  pedibus  et  repetita  eorum  intumescentia,  de  respira¬ 
tionis  difficultate  et  .cordis  palpitatione;  vomitus  non  ad¬ 
erat,  neque  icterus ,  neque  ascites. 

Ex  Christi  natalitiis  anni  prioris  ad  has  molestias 
accesserunt  dolores  in  abdomine  una  cum  sensu  tumoris 
hoc  loco. 

Status  praesens:  Infirmitas  magna  est,  post  coe- 
nam  vehemens  pressus  et  impedita  deglutitio  at  sine 
vomitu,  qui  prorsus  deest.  Alvus  retardata,  non  cruenta. 
Urina  fusce  flava  pigmento  felleo  vacua  est. 

In  parte  superiore  dextri  pulmonis  aeris  contentum 
paullulum  minutum,  tamen  percussione  sonus  obtusus 
probari  nequit. 

Cordis  soni  normales  sed  debiles. 

Ascites  exiguus,  venarum  explicatio  ex  epigastriae 
ambitu  haud  magna. 

In  dextra  abdominis  regione  superiore  tumor  sentitur, 
qui  compositus  videtur  ex  convoluto  nodorum  magnitudine 
nucis  avellanae  usque  magnitudinem  nucis  iuglandis  et  ex 
parte  facile  potest  moveri.  Nodi  ascendunt  usque  ad 
processum  xiphoideum,  in  inspiratione  deorsum  descen¬ 
dunt  et  non  ita  dolorosi  sunt.  In  margine  tumoris  acutus 
sentitur  margo.  Tumor  parte  anteriore  infra  costae  mar¬ 
ginem  sonum  edit  obtuse -tympaniticum.  Cum  liquores 

bibendo  deglutit,  nihil  auditur.  Sonus  tympaniticus  in 
ipsum  ventriculum  non  extensum  propagatur. 

Lienis  tumor  non  adest,  etiam  parte  postica  lienis 
sonus  obtusus  deest,  urina  caret  albumine.  Nullus  hydro- 
thorax.  Datur  tinctura  Rhei  aquosa  cum  aqua  amygdala¬ 
rum  amararum. 

Die  12  mensis  Maii.  Aegrota  sentit  vehementes  do¬ 
lores  in  ventriculo  atque  molesto  vexatur  ructu,  quo  tamen 
spiritus  angustus  minuitur.  Urina  normalis;  tussis  penitus 
deest,  appetitus  fere  normalis,  alvus  parca  bile  caret, 
tenuis.  Nulla  febris;  somnus  et  doloribus  et  universali 
animi  commotione  valde  turbatus.  Datur  tinctura  Rhei 
vinosa. 

Die  18  m.  Maii:  Colli  glandulae  supra  claviculam 

non  sunt  infiltratae.  Cordis  ictus  normales  sed  valde  de- 

.  "  » 

biles.  Status  subiectivus  aegrotae  melior.  Dolor  in 
hepatis  regione  minor.  Nullus  icterus. 

Die  4  m.  Junii:  Nodi  inprimis  dextra  parte  magno¬ 
pere  adaucti  sunt.  Sensus  extensionis  in  oesophago,  sic¬ 
citatis  in  collo.  Sentit  aegrota,  onus  in  abdomine  gravius 
fieri.  Nullus  icterus;  appetitus  modicus;  alvus  retardata, 
urina  pigmento  felleo  vacat.  Pulsus  normaliter  frequens. 
Datur  aqua  Selter. 

Die  7  m.  Junii:  Urinae  excretio  perexigua.  Hepar 
distincte  sentitur  tuberosum,  maiores  et  minores  in  hepate 
nodi  cognoscuntur.  Ascites  permagnus,  oedema  modicum. 
Nullus  icterus. 

Die  8  m.  Junii:  Urinae  excretio  mirum  in  modum 
parca.  Urina  caret  albumine. 

Die  9  eiusd.  m. :  Pallidae  sedes  bile  carentes.  Sensus 
tensionis  in  abdomine.  Oedema  pedum  perexiguum,  maius 
in  facie.  Levis  venarum  explicatio.  Nulla  cachexia. 

Die  16  eiusd.  m. :  Hodie  punctio  ascitae  facta  est  et 
tria  vascula  urinaria  liquoris  pellucidi  multum  albuminis 
continentis,  saccharo  vacui  evacuata  sunt. 

Jam  tumor  etiam  distinctius  sentitur.  Sinister  hepatis 
lobus  valde  adauctus  apparet,  dexter,  quatenus  in  dextro 
hypochondrio  percipiendus  sit,  inaequalis  apparet,  parvis 
tumoribus  praeditus,  pressu  parum  dolorosus.  Nullus 
lienis  tumor.  Venarum  explicatio  in  umbilico  perstat. 

\  i 

Nullus  appetitus.  Permagna  inclinatio  ad  diarrhoeas. 
Pedum  oedema  permagnum.  Vehemens  pyrosis. 

Ob  querelas  de  molestiis  in  deglutiundo,  de  pressus 
sensu  et  ardoris  infra  sternum  oesophagus  apto  specillo 
exploratur.  In  superiore  tertia  parte  lumen  eius  valde 
coarctatum  invenimus,  specillo  extracto  mucus  cruentus 
adhaeret.  Aegrota  hodie  quaeritur  de  respiratione  impedita, 
abrupta  tussi.  Sedes  flavescentes,  tenues,  frequentes, 
sed,  quod  ad  quantitatem,  parcae.  Tumores  ut  antea. 

Die  24  e.  m.  Pulsus  120,  perparvus.  Nocte  vomitus 
frequentissimus.  Sensus  magnae  infirmitatis.  Cutis  tem¬ 
peratura  adaucta;  tussis  prorsus  deest.  Sensorium  libe¬ 
rum.  Facies  aegrotae  valde  consternata.  Lingua  sicca, 
sitis  vehementissima,  Quotiescunque  aegrota  aquam  com¬ 
bibit,  magna  propensio  ad  vomitum  intrat.  Heri  tempore 
vespertino  sedes  flavae,  continentes.  Urina  albumine 
caret. 

Distincte  in  hepate  circumscriptio  tumorum  sentitur 
ita  ut  tumor  in  margine  externo  musculi  recti  abdominis 
desinat.  Hepar  ipsum  in  dextro  hypochondrio  tuberosum 
apparet.  Abdominis  tegumenta  valde  tenuia,  venae  minus 
explicatae  quam  antea;  ascites  minus  crescit,  abdomen 
parum  dolorosum.  Quae  symptomata  cum  durent,  mors 
intrat. 

S  ectio. 

Tectum  cranii  paullo  crassius,  ceterum  normale. 
Sinus  longitudinalis  sanguine  caret.  In  basi  cranii  aliquot 
drachm.  seri.  Cerebrum  paullum  oedematosum,  modicam 
sanguinis  copiam  continet,  ceterum  normale.  Glandula 
thyreoidea  valde  adaucta;  ambo  cornua  post  oesophagum 
conveniunt  atque  telae  coniunctivae  ponte  coniuncta  sunt, 
quo  infra  cartilaginem  cricoideam  oesophagi  coarctio  effi¬ 
citur.  Oesophagus  altera  parte  fundam  praebet,  parte 
inferiore  solutis  epitheliis  obtectus  est.  Aorta  descendens 
thoracica  normalis.  Larynx  pallidus,  trachea  paullulum 
iniecta. 

Glandula  thyreoidea  massa  colloidea  perfusa  est,  hic 
illic  cystis  in  calcem  mutatis.  Glandulae  bronchiales  me- 
lanoticae.  Pulmones  modici  sanguinis  contenti,  inferiores 
lobi  hypostatici. 

Cor  parvum,  dexter  ventriculus  adipe  obtectus,  val¬ 
vularum  apparatus  normalis.  In  cavo  pericardii  modicum 
liquoris  effluvium.  Lien  parvus,  capsula  eius  vieta,  paren¬ 
chyma  spissum  et  solidum  parum  sanguinis  continet. 

Hepatis  inprimis  dexter  lobus  adauctus.  Diameter 
dextri  lobi  a  parte  postica  ad  anteriorem  est  8",  transversa 
sinister  lobus  a  parte  postica  ad  anteriorem  5", 
transverse  21/2".  In  sinistro  lobo  tubera  dura  albe  tincta 
videntur  partim  magnitudine  nucis  iuglandis,  partim  pisi, 
luxta  vesicam  felleam  nodus  est  durissimus. 

In  lobo  dextro  numerosi  nodi  maiores  et  minores, 
lidem  nodi  etiam  in  inferiore  hepatis  superficie  adsunt. 
Glandulae  in  fossa  hepatis  non  infiltratae;  vena  portarum 
paullulum  eoarctata,  parietes  eius  autem  normales;  vena 
cava  ascendens  etiam  libera,  lumen  eius  vicinis  nodis  car- 
cinomatosis  paullulum  inaequale  et  coarctatum.  Lobus 

dexter  dissectus  multum  sanguinis  continet,  numerosos 
ostendit  nodos  carcinomatosos  maiores  et  minores.  Nodus 
permagnus,  spissus,  densus  cum  fortibus  telae  coniuncti- 
vae  trabeculis  in  margine  posteriore  hepatis  est. 

Vesica  fellea  parvam  continet  copiam  bilis  fulvae. 

Colon  transversum  coniunctum  est  cum  magna  ventriculi 

^  « 

curvatura. 

Ventriculus  liquore  sordide  fusco  impletus  est;  in 
pyloro  reperiuntur  numerosi  tori  carcinomatosi,  qui  mem¬ 
branam  mucosam  perruperunt  et  sectionem  transversam 
viridam  ostendunt. 

Pancreas  normale;  glandulae  retroperitonaeales  vali¬ 
dae.  Tela  mucosa  intestini  crassi  rufe  tincta,  paullum 
soluta,  ilei  pallida. 

Faeces  fuscius  tinctae  quam  eae,  quae  per  vitam  eii- 
ciebantur;  renes  normales.  Membrana  mucosa  vesicae 
urinariae  rufe  iniecta,  genitalia  normalia. 

Vita. 


Natus  sum  Carolus  Adolfus  Wollf  die  II.  mensis  Septem¬ 


bris  anni  XXXIV  huius  saeculi  Leobsitii,  oppido  Silesiae 
superioris,  patre  Antonio,  matre  Josepha  e  gente  Schaeffer, 
quos  mihi  parentes  deus  per  longum  tempus  incolumes 
servet.  Fidei  addictus  sum  catholicae.  Primis  literarum 
elementis  imbutus  adii  Gymnasium  regium  catholicum 
Leobsitiense,  quod  directore  Dr.  Kruhl  adhuc  eximie 
floret.  Maturitatis  testimonio  ibi  instructus  mense  Octobri 
anni  MDCCCL1V  hanc  almam  literarum  universitatem 
Viadrinam  petii  et  ab  Illustr.  Braniss  illo  tempore  fasces 
academicos  tenente  civium  academicorum  adscriptus  apud 
Illustr.  nunc  beatum  Henschel  tum  gratiosi  medicorum 
ordinis  Decanum  maxime  Spectabilem  rite  nomen  dedi. 

Per  quadriennium  disserentes  audivi  viros  Illustrissi- 
os,  Celeberrimos,  Experientissimos:  Aubert,  Barkow, 


penedict,  Betschler,  Braniss,  Cohn,  Du  flos, 
Foerster,  Frankenheim,  Frerichs,  Goeppert, 
jeat.  Gravenhorst,  Grosser,  Klose,  Loewig,  Mid- 
leldorpf,  beat.  Nega,  Paul,  Reichert,  Roemer, 
^uelil  e. 

In  exercitationibus  anatomicis  111.  Barkow,  in  cli- 
lico  chirurgico  111.  Middeldorpf,  in  clinico  medico 

III.  Frerichs,  in  clinico  obstetricio  111.  Betschler  du¬ 
ces  mihi  fuerunt  benevolentissimi  et  excellentissimi. 

In  exercitationibus  benignissime  me  adiuverunt:  Exp. 
DD.  Cohn,  Freund,  Joseph,  Langer,  Ruehle? 
Valentiner,  Weidner.  Quibus  omnibus  viris  111.  Cei. 
Exp.  ex  intimo  animo  gratias  ago  quam  maximas. 

Tentaminibus  vero  et  philosophico  et  medico  nec 
non  examine  rigoreso  superatis  spero  fore  ut  dissertatione 
rite  defensa  summi  in  medicina  et  chirurgia  honores  in  me 
conferantur. 


Theses  defendendae.- 


1.  Rheumatismus  intestinorum  non  est. 

2.  Partus  praematurus  artificialis  optime  fit  spongia 
compressa. 

3.  Nuclei  in  musculis  animalibus  inter  se  non  cohaerent 
neque  apparatum  tubulosum  componunt. 

4.  Fibrillae  musculares  voluntariae  sunt  solidae. 


